**UNIUNEA NAŢIONALĂ A BAROURILOR DIN ROMÂNIA**

***Comisia Permanentă***

**DECIZIA Nr. 203/28 august 2024**

**privind extinderea corpului de formatori de formare inițială al structurilor teritoriale ale I.N.P.P.A.**

 În conformitate cu prevederile art. 14 lit. h) din Statutul Institutului Național pentru Pregătirea și Perfecționarea Avocaților (I.N.P.P.A.) și ale art. 67 lit. d) din Legea nr. 51/1995,

Având în vedere nivelul de acoperire cu formatori a disciplinelor prevăzute în planul de formare al I.N.P.P.A. la toate structurile teritoriale ale I.N.P.P.A.,

Constatând că este necesară completarea corpului de formatori de formare inițială la disciplinele comunicate de structurile teritoriale ale I.N.P.P.A.,

Comisia Permanentă a U.N.B.R., întrunită în ședința din 28 august 2024, a dezbătut și a aprobat măsurile privind organizarea procedurii de extindere a corpului de formatori titulari al structurilor teritoriale ale I.N.P.P.A. și a adoptat următoarea

**DECIZIE:**

**Art. 1.** – Se aprobă demararea unei proceduri de extindere a corpului de formatori titulari de formare inițială la structurile teritoriale ale I.N.P.P.A., la disciplinele și în condițiile prevăzute în anunțul public cuprins în Anexa prezentei Hotărâri.

**Art. 2.** – Procedura prevăzută la Art. 1. se va desfășura cu începere de la 01.11.2024 și va fi comunicată public prin anunțul cuprins la Anexa prezentei Hotărâri.

**Art. 3.** - Prezenta hotărâre și anexa se comunică tuturor structurilor teritoriale ale I.N.P.P.A. și se publică cel târziu la data de 01.09.2024 pe pagina web a U.N.B.R., a structurii centrale a I.N.P.P.A. și a centrelor teritoriale ale I.N.P.P.A.

**COMISIA PERMANENTĂ A UNIUNII NAȚIONALE A BAROURILOR DIN ROMÂNIA**

**ANEXA**

**ANUNȚ**

Institutul Național pentru Pregătirea și Perfecționarea Avocaților (I.N.P.P.A.) dorește să-și lărgească corpul de formatori pentru activitatea de formare inițială și îi invită, în acest scop, pe avocații interesați să depună dosarul de candidatură pentru dobândirea calității de formator titular al I.N.P.P.A. la una dintre structurile teritoriale ale I.N.P.P.A. de mai jos, pentru una dintre disciplinele menționate în dreptul respectivei structuri teritoriale:

|  |  |  |  |  |
| --- | --- | --- | --- | --- |
| **Nr. crt.** | **Structura teritorială** | **Discipline**  | **Tipul disciplinei\*** | **Locuri** |
| 1 | București  | Dreptul Uniunii EuropeneDreptul european al munciiDrept fiscalAchiziții publiceRegistrele și contabilitatea cabinetului de avocatProprietate intelectualăDrept comercial | O2O2OPT2OPT2OPT2OPT2OPT2 | 1222221 |
| 2 | Cluj | Organizarea și etica profesiei de avocat | O1 | 1 |
| 3 | Constanța | Aspecte practice privind organizarea si activitatea instanțelor judecătorești si a parchetelor, a birourilor notariale si a executorilor judecătoreștiTehnici de argumentare judiciară. Pregătirea și elaborarea consultanței juridice scrise.Metodologia actului juridic și judiciarDrept penal si drept procesual penalDreptul european al drepturilor omului Contabilitatea cabinetului de avocatAchiziții publiceDrept fiscalProtecția datelor personaleRegistrele si contabilitatea cabinetului de avocat | O1O1O1O2O2OPT2OPT2OPT2OPT2OPT2 | 1111111111 |
| 4 | Craiova | Organizarea și etica profesiei de avocatDreptul european al drepturilor omuluiDrept penal si drept procesual penal Registrele și contabilitatea cabinetului de avocat | O1O2O2OPT2 | 1111 |
| 5 | Galați | Organizarea și etica profesiei de avocatTehnici de argumentare judiciară Dreptul european al drepturilor omuluiDreptul Uniunii EuropeneDreptul european al munciiDrept penal și drept procesual penalAchiziții publiceProtecția datelor personaleRegistrele și contabilitatea cabinetului de avocatDrept comercialProprietate intelectuală | O1O1O2O2O2O2OPT2OPT2OPT2OPT2OPT2 | 11111211111 |
| 6 | Iași | Organizarea și etica profesiei de avocatTehnici de argumentare judiciară. Pregătirea și elaborarea consultanței juridice scrise.Metodologia actului juridic și judiciarAspecte practice privind organizarea instanțelor judecătorești și a parchetelor, a birourilor notariale și a executorilor judecătoreștiPublic speakingEngleză juridică (Legal English)Drept civil și drept procesual civil Drept penal și drept procesual penalDreptul Uniunii EuropeneDrept fiscalAchiziții publiceDrept comercialProprietate intelectuală | O1O1O1O1FAC1FAC1O2O2O2OPT2OPT2OPT2OPT2 | 1111111211111 |
|  |  |  |  |  |

\*„O” – obligatorie / „FAC” – facultativă / „OPT” – opțională

 „1” sau „2” – anul de studiu

**IMPORTANT:**

* **Pentru a cunoaște exigențele tematice ale disciplinelor menționate în tabelul de mai sus (tematica disciplinelor este unică la nivel național), candidații trebuie să consulte programa analitică a acestora la** [**https://www.inppa.ro/activitatile-de-formare/**](https://www.inppa.ro/activitatile-de-formare/)**, la sub-secțiunea „*Programa analitică – anul I*” sau, respectiv, ”*Programa analitică – anul II*”.**
* **Candidații trebuie să cunoască normele care reglementează organizarea și funcționarea I.N.P.P.A. – Statutul I.N.P.P.A. (**[**https://www.inppa.ro/despre-noi/cadru-normativ/statutul-i-n-p-p-a/**](https://www.inppa.ro/despre-noi/cadru-normativ/statutul-i-n-p-p-a/)**) și Regulamentul de organizare și funcționare a I.N.P.P.A. (**[**https://www.inppa.ro/despre-noi/cadru-normativ/regulament-de-organizare-si-functionare-a-inppa/**](https://www.inppa.ro/despre-noi/cadru-normativ/regulament-de-organizare-si-functionare-a-inppa/)**).**

**Condițiile de înscriere** sunt următoarele:

* deținerea calității de avocat definitiv, cu o vechime de cel puțin 8 ani în profesie (împliniți până la data depunerii candidaturii)
* cunoștințe aprofundate, atestate cu dovezi relevante, în domeniul disciplinei pentru care se înscrie candidatul
* lipsa unor sancțiuni disciplinare aplicate candidatului de către barou
* lipsa de antecedente penale
* stare de sănătate corespunzătoare activității pentru care candidatul se înscrie

Experiența prealabilă de public speaking și/sau activitatea de cercetare în domeniul disciplinei pentru care se înscrie candidatul reprezintă criteriu/criterii de preferință.

**Dosarul de înscriere** va cuprinde următoarele înscrisuri:

1. Cererea de înscriere, înregistrată în termenul de înscriere anunțat, semnată de candidat şi datată, care include precizarea structurii I.N.P.P.A. la care candidatul dorește să desfășoare activitatea în cazul selecționării sale, disciplina pentru care acesta se înscrie, precum și o declaraţie pe propria răspundere privind veridicitatea informaţiilor prezentate în dosarul de înscriere **(conform modelului de Cerere anexat)**;
2. Copia cardului de avocat, vizat pe anul 2024;
3. Copii de pe documentele atestând vechimea în profesia de avocat;
4. Copia cărții de identitate sau, în cazul în care candidatul nu are o carte de identitate, a paşaportului sau a unui alt document de identitate întocmit într-un scop echivalent cărţii de identitate ori paşaportului ;
5. Copia certificatului de naştere, iar în cazul în care candidatul şi-a schimbat numele, copii ale documentelor care atestă schimbarea numelui - certificat de căsătorie sau dovada schimbării numelui;
6. CV (format Europass), semnat de candidat;
7. Dacă este cazul, documentele atestând nivelul suplimentar de pregătire în domeniul disciplinei pentru care candidatul se înscrie, precum:
	* copie de pe diploma de master/studii aprofundate (inclusiv foaia matricolă); în cazul în care diploma nu este recunoscută în România, se depune și atestatul de recunoaștere sau echivalare a acesteia;
	* copie de pe diploma de doctor în drept; în cazul în care diploma de doctor nu este recunoscută în România, se depune și atestatul de recunoaștere sau echivalare a acesteia;
8. Dacă este cazul, listă de lucrări de specialitate publicate la edituri din țară sau din străinătate sau în mediul on-line, semnată de candidat;
9. Dovada publicării lucrărilor cuprinse la pct. 8:
	* + pentru cărți sau monografii - copia copertei 1 și a paginii cuprinzând editura, anul apariției lucrării, ISBN;
		+ pentru articole și studii - copia integrală a articolului sau studiului, precum și declarație semnată prin care se indică revista, editura, numărul, anul apariției;
		+ pentru articole și studii publicate în mediul on-line - declarație semnată prin care se indică link-ul către articolul/studiul respectiv; dacă articolul/studiul nu mai poate fi accesat la link-ul indicat, se depune și copia integrală (print-screen) a acestuia
		+ dacă este cazul, rezumatul tezei de doctorat, în limba română, pe maximum o pagină.
10. Dacă este cazul, copii de pe documentele atestând experiența de public speaking în domeniul de specializare (certificate de I.N.P.P.A. contra prezentării documentelor în original), precum:
	1. adeverință atestând calitatea de speaker la conferințe sau la alte activități de formare profesională;
	2. adeverință eliberată de o instituție de învățământ superior juridic, atestând desfășurarea de activități didactice în domeniul de specializare.
11. Adeverință de la barou atestând lipsa unor sancțiuni disciplinare aplicate candidatului
12. Certificatul de cazier judiciar, eliberat cu cel mult 15 zile înainte de data depunerii dosarului de înscriere;
13. Certificat privind starea de sănătate a candidatului (adeverință de la medicul de familie), precum și un certificat de evaluare psihiatrică – certificat psihiatric – atestând că acesta este apt pentru a desfășura activitate în calitate de formator.

**Dosarul de înscriere se transmite în format electronic, prin email, la structura I.N.P.P.A. la care candidatul dorește să-și desfășoare activitatea și la care este arondat baroul în care este înscris candidatul.**

Arondarea barourilor la centrele teritoriale ale I.N.P.P.A. este următoarea:

INPPA – structura centrală – Barourile Bucureşti, llfov, Dâmboviţa, Giurgiu,

Centrul teritorial Cluj: Barourile Cluj, Alba, Bistriţa Năsăud, Maramureş, Sălaj

Centrul teritorial Constanța: Barourile Constanța, Călărași, Ialomița, Tulcea

Centrul teritorial Craiova: Barourile Dolj, Argeş, Gorj, Mehedinţi, Olt, Teleorman, Vâlcea

Centrul teritorial Galați: Barourile Galaţi, Brăila, Vrancea

Centrul teritorial Iași: Barourile Iaşi, Bacău, Botoşani, Neamţ, Suceava, Vaslui.

**Adresele de email ale structurilor teritoriale ale I.N.P.P.A. sunt următoarele:**

Structura centrală – București – veronica.morecut@inppa.ro

Centrul teritorial Cluj – office@inppa-cluj.ro

Centrul teritorial Constanța – ctconstanta@inppa.ro

Centrul teritorial Craiova - ctcraiova@inppa.ro

Centrul teritorial Galați - secretariat@baroulgalati.ro

Centrul teritorial Iași - ctiasi@inppa.ro

**TERMENUL-LIMITĂ DE ÎNSCRIERE LA PROCEDURA DE SELECȚIE ESTE 01 NOIEMBRIE 2024, ORA 14.00.**

**Nu este admisă înscrierea unui candidat la mai multe structuri teritoriale ale I.N.P.P.A. sau înscrierea pentru mai multe discipline din tabelul cuprins în prezentul anunț** (de ex. la „*Drept comercial*” și la „*Proprietate intelectuală*”).

Întrucât o disciplină compusă, ce cuprinde mai multe domenii (de ex. „*Drept penal și drept procesual penal*”), este considerată a fi o singură disciplină în planul de formare, **nu este admisibilă înscrierea pentru o parte a unei discipline** (de ex., la disciplina „*Drept penal și drept procesual penal*”, nu este admisibilă înscrierea numai pentru „*Drept procesual penal*”)**.**

**Dosarele incomplete nu vor intra în procedura de selecție. Nu este admisă transmiterea înscrisurilor din dosar în mai multe etape!**

**Procedura de selecție** a candidaților cuprinde trei etape:

1. Etapa documentară, în care se operează o selecție preliminară în raport de piesele depuse la dosarul de înscriere;
2. Etapa interviului, în care candidații selecționați în urma etapei precedente susțin un interviu în fața unei comisii a I.N.P.P.A. Central sau a centrului teritorial al I.N.P.P.A., după caz;
3. Etapa finală, de acordare de către Comisia Permanentă a U.N.B.R. a calității de formator I.N.P.P.A. unor candidați din rândul celor selecționați în urma celei de-a doua etape.

**Mai înainte de etapa finală, candidații admiși în urma etapei interviului au obligația de a depune, la sediul secretariatului structurii teritoriale a I.N.P.P.A. la care s-au înscris (I.N.P.P.A. Central - București, centrele teritoriale ale I.N.P.P.A. din Cluj-Napoca, Constanța, Craiova, Galați sau Iași), dosarul de înscriere în format fizic. Acesta va cuprinde, în original, documentele prevăzute la pctele. 1, 6, 8, 11, 12 și 13. La depunerea dosarului fizic, candidații vor avea asupra lor, în original și copie, documentele prevăzute la pctele. 2, 3, 4, 5, 7 și 10, secretariatul I.N.P.P.A. urmând a certifica copiile în baza originalelor acestora și reține la dosar copiile certificate.**

Candidații selecționați în urma finalizării procedurii vor fi înștiințați prin email cu privire la aceasta.

**Procedura de selecție are drept scop exclusiv selecționarea de noi formatori ai I.N.P.P.A. pentru activitatea de formare inițială și nu creează în sarcina I.N.P.P.A. obligația de a aloca efectiv ore de pregătire inițială candidaților astfel selecționați.**

**Institutul Național pentru Pregătirea și Perfecționarea Avocaților**

**ANEXA**

**DOMNULE DIRECTOR,**

Subsemnatul / Subsemnata ........................................................................................., domiciliat(ă) în ..............................................................................................................................., telefon mobil ................................, adresă email ........................................., în calitate de avocat definitiv înscris pe Tabloul avocaților Baroului .........................................., cu o vechime în profesia de avocat de ................ ani\*, vă rog sa-mi aprobați înscrierea la procedura de selecție organizată de I.N.P.P.A. pentru dobândirea calității de formator titular de formare inițială al I.N.P.P.A. în cadrul …………………………………………………………….\*\*, la disciplina ..................................................................

.........................................................................................................................................................\*\*\*

Declar pe proprie răspundere, cunoscând că falsul în declarații este pedepsit de legea penală, că informațiile prezentate în dosarul de înscriere atașat sunt corecte și complete și se referă la propriile mele activități și realizări.

Data: ............................... Semnătura: ...........................

**Domnului**

**Director al Institutului Național pentru Pregătirea și Perfecționarea Avocaților**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\* Împliniți până la data de 01.11.2024

\*\* Se indică, după caz: (i) I.N.P.P.A. Central - București, (ii) Centrul teritorial Cluj, (iii) Centrul teritorial Constanța (iv) Centrul teritorial Craiova, (v) Centrul teritorial Galați sau (vi) Centrul teritorial Iași.

\*\*\* Se indică una dintre disciplinele pentru care este organizată procedura de selecție a formatorilor, astfel cum figurează aceasta în tabelul cuprins în anunțul public, în dreptul structurii I.N.P.P.A. la care candidatul se înscrie.